

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**Nolikums Nr.10**

APSTIPRINĀTS ar Daugavpils pilsētas domes

2017.gada 9.novembra

lēmumu Nr.623

**Daugavpils pilsētas bāriņtiesas nolikums**

Izdots saskaņā ar likuma “Par pašvaldībām” 21.panta pirmās daļas

27.punktu, Ministru kabineta 2006.gada 19.decembra noteikumu

Nr.1037 “Bāriņtiesas darbības noteikumi” 2. un 3.punktu

**1. Vispārīgie jautājumi**

1. Nolikums nosaka Daugavpils pilsētas bāriņtiesas (turpmāk – Bāriņtiesa) organizatorisko struktūru, apmeklētāju pieņemšanas laiku, kā arī kārtību, kādā administratīvā procesa dalībnieki var iepazīties ar lietas materiāliem.

2. Bāriņtiesa ir Daugavpils pilsētas domes (turpmāk – Dome) struktūrvienība, kura saskaņā ar normatīvajiem aktiem īsteno bērnu un aizgādnībā esošo personu tiesību un interešu aizsardzību Daugavpils pilsētas administratīvajā teritorijā.

3. Bāriņtiesas funkcijas, uzdevumi un kompetence ir noteikta Bāriņtiesu likumā un citos normatīvajos aktos.

4. Bāriņtiesas darbību aizgādības, aizbildnības, adopcijas, aizgādnības, bērnu personisko, bērnu un aizgādnībā esošo personu mantisko tiesību un interešu aizsardzības jautājumos uzrauga un metodisko palīdzību sniedz Valsts bērnu tiesību aizsardzības inspekcija.

5. Bāriņtiesai metodisko palīdzību mantojuma lietu kārtošanā sniedz Tieslietu ministrija.

6. Finanšu līdzekļus Bāriņtiesas darbībai piešķir Dome.

7. Bāriņtiesa ne retāk kā reizi gadā sniedz Domei pārskata ziņojumu par savu darbību.

8. Bāriņtiesai ir sava veidlapa un zīmogs ar mazā valsts ģerboņa attēlu un Bāriņtiesas nosaukumu. Bāriņtiesas adrese ir Raiņa ielā 27, Daugavpilī.

**II. Bāriņtiesas organizatoriskā struktūra**

9. Bāriņtiesas sastāvā ir bāriņtiesas priekšsēdētājs, bāriņtiesas priekšsēdētāja vietnieks, bāriņtiesas locekļi un citi darbinieki.

10. Bāriņtiesas priekšsēdētāju, priekšsēdētāja vietnieku un locekļus ievēl amatā, atbrīvo, atstādina un atceļ no amata Dome. Bāriņtiesas darbiniekus pieņem darbā un atbrīvo no darba Domes izpilddirektors, saskaņojot ar Domes priekšsēdētāju.

11. Bāriņtiesas darbinieku skaitu un amatu sarakstu apstiprina Domes priekšsēdētājs.

**III. Apmeklētāju pieņemšanas laiks un kārtība, kādā administratīvā procesa dalībnieki var iepazīties ar lietas materiāliem**

12. Bāriņtiesas priekšsēdētājs, priekšsēdētāja vietnieks un locekļi pieņem apmeklētājus divas reizes nedēļā:

12.1. pirmdienās no plkst.14.00 līdz plkst.18.00;

12.2. ceturtdienās no plkst.9.00 līdz plkst.12.00.

13. Bāriņtiesa pieņem bērnus un aizgādnībā esošas personas Bāriņtiesas darba laikā bez iepriekšēja pieraksta.

14. Ar Bāriņtiesas lietvedībā esošajiem lietas materiāliem var iepazīties normatīvajos aktos noteiktās personas, iesniedzot attiecīgu iesniegumu Bāriņtiesas loceklim.

15. Iepazīšanās ar lietas materiāliem notiek Bāriņtiesas telpās iesnieguma saņemšanas dienā un Bāriņtiesas darbinieka klātbūtnē, par to izdarot atzīmi lietas uzziņas lapā. Vienojoties ar personu, iepazīšanās ar lietas materiāliem var tikt organizēta citā laikā.

**IV. Bāriņtiesas darbības tiesiskuma nodrošināšana**

16. Bāriņtiesas darbības tiesiskumu nodrošina Bāriņtiesas priekšsēdētājs.

17. Domei ir tiesības jebkurā laikā pieprasīt no Bāriņtiesas pārskatu par tās darbību.

18. Bāriņtiesas amatpersonas vai darbinieka faktisko rīcību, kā arī Bāriņtiesas pieņemtos lēmumus var pārsūdzēt Administratīvā procesa likumā noteiktajā kārtībā.

Domes priekšsēdētāja 1.vietnieks *(personiskais paraksts)* I.Prelatovs